Source: http://legislatie.just.ro/Public/DetaliiDocumentAfis/46
Timestamp: 2020-01-29 00:24:36+00:00
Document Index: 9933149

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 27', 'Articolul 28', 'Articolul 29', 'Articolul 30', 'Articolul 31']

LEGE 119 11/06/1948 - Portal Legislativ
LEGE Nr. 119 din 11 iunie 1948pentru naţionalizarea întreprinderilor industriale, bancare, de asigurări, miniere şi de transporturi*)
Notă ... *) Text corectat conform rectificarilor apărute în Monitorul Oficial Nr. 135 şi 143 din 14 şi 24 Iunie 1948. + Capitolul 1 Obiectul naţionalizarii + Articolul 1Se naţionalizeaza toate bogăţiile subsolului care nu se găseau în proprietatea Statului la data intrării în vigoare a Constituţiei Republicii Populare Române, precum şi întreprinderile individuale, societăţile de orice fel şi asociaţiunile particulare industriale, bancare, de asigurări, miniere, de transporturi şi telecomunicaţii, enumerate mai jos, după criteriile indicate pentru fiecare categorie:1. Întreprinderile siderurgice, de metalurgie, neferoase şi de laminat, prevăzute în lista anexa Nr. I. 2. Toate întreprinderile din domeniul metalurgiei prelucratoare cu peste 100 de salariaţi.3. Întreprinderile prelucratoare de metale, santierele navale, întreprinderile producătoare de instrumente de precizie şi de material electrotehnic, garajele şi atelierele de reparat auto, enumerate în lista anexa Nr. II.4. Toate întreprinderile care produc, transporta sau distribuie energia electrica, cu excepţia uzinelor aparţinînd organelor administraţiei locale şi acelea care aparţin întreprinderilor nenationalizate şi servesc în cea mai mare parte nevoilor proprii ale acestor uzine.5. Toate întreprinderile de extracţie şi prelucrare a minereurilor de fier, aur, argint şi alte metale neferoase.6. Întreprinderile din domeniul industriei carbonifere, precum şi carierele prevăzute în lista anexa Nr. III.7. Întreprinderile din domeniul industriei petrolifere şi de gaze naturale, enumerate în lista anexa Nr. IV.8. Toate întreprinderile producătoare de ciment.9. Întreprinderile producătoare de materiale de construcţie şi anume: var, materiale ceramice, brute şi fine, pietre de construcţie, produse din piatra, produse din ciment, materiale pentru izolari termice, carton asfaltat, conform listei anexe Nr. V.10. Toate întreprinderile producătoare de materiale refractare.11. Toate întreprinderile producătoare de geamuri.12. Întreprinderile producătoare de sticlă, cristale pentru oglinzi conform listei anexe Nr. VI.13. Întreprinderile de construcţie enumerate în lista anexa Nr. VII.14. Toate întreprinderile producătoare de cherestea, cu cel puţin un gater mecanic, avînd o instalatie de forta de cel puţin 50 HP.15. Toate întreprinderile producătoare de tâmplărie de arta şi de binale, de unelte de tâmplărie, cu o instalatie de forta motrice de cel puţin 50 HP., utilate cu cel puţin 5 maşini-unelte, cum ar fi: bandseg, abricht, fierastrau circular, frezmasina, masina de grosime, lant, masina, bormasina, strung, nut şi feder, sau maşini de importanţa apropiată.16. Toate întreprinderile producătoare de placaje, panele, furnire, parchete şi frizuri, cu o instalatie de forta motrice de cel puţin 20 HP.17. Toate întreprinderile producătoare de accesorii pentru industria textila, de calapoade şi cuie de lemn, cu o forta motrice de cel puţin 100 HP.18. Toate întreprinderile producătoare de creioane, rechizite şcolare din lemn, metri de lemn cu o forta motrice de cel puţin 30 HP.19. Toate întreprinderile producătoare de ţevi şi butoaie, cu o forta motrice de cel puţin 20 HP.20. Toate întreprinderile producătoare de cherestea, carucioare, jucarii, perii şi pensule, rulouri şi jaluzele, racitoare şi alte articole de lemn, enumerate în lista anexa Nr. VIII.21. Toate întreprinderile producătoare de celuloza, hârtie, carton şi mucava.22. Toate întreprinderile de arte grafice, confectiuni din hârtie, cartonaje, precum şi secţiile arte grafice şi cartonaje, aparţinînd altor întreprinderi, avînd cel puţin o masina rotativa sau o instalatie de forta motrice de cel puţin 30 HP.23. Toate întreprinderile producătoare de ţevi din carton, necesare industriei textile, întreprinderile producătoare de hârtie sticlata (emeri) sau de alte articole din hârtie, enumerate în lista anexa Nr. IX.24. Toate filaturile de bumbac.25. Toate tesatoriile de bumbac, avînd cel puţin 30 de razboaie.26. Întreprinderile prelucratoare de bumbac şi anume: tesatoriile, întreprinderile de tricotaje, întreprinderile producătoare de ata, întreprinderile producătoare de vata, precum şi întreprinderile de egrenat bumbacul, enumerate în lista anexa Nr. X.27. Toate filaturile de mătase.28. Toate tesatoriile de mătase avînd cel puţin 20 razboaie.29. Întreprinderile prelucratoare de mătase şi anume: tesatorii, întreprinderi de tricotaje, impletituri, panglici, ata, ciorapi, enumerate în lista anexa Nr. XI.30. Vopsitoriile, apreturile şi întreprinderile de confectiuni enumerate în lista anexa Nr. XII.31. Toate filaturile şi tesatoriile de lana avînd cel puţin 150 de fuse sau cel puţin 4 razboaie cord.32. Întreprinderile producătoare de lana şi anume: de tricotaje, vata de croitorie, pasla, palarii şi articole tehnice, enumerate în lista anexa Nr. XIII. 33. Întreprinderile producătoare de în, canepa şi iuta, enumerate în lista anexa Nr. XIV.34. Toate întreprinderile de textile cu producţie diversa avînd însă cel puţin 30 razboaie.35. Toate întreprinderile integrate şi semiintegrate, din domeniul industriei de pielarie, avînd o instalatie de forta motrice de cel puţin 30 HP.36. Toate tabacariile avînd o instalatie de forta motrice de cel puţin 20 HP.37. Toate întreprinderile de încălţăminte avînd o instalatie de forta motrice de cel puţin 10 HP.38. Întreprinderile prelucratoare de blanuri, producătoare de manusi şi alte articole din piele, enumerate în lista anexa Nr. XV.39. Întreprinderile din industria chimica de baza, conform listei anexa Nr. XVI.40. Întreprinderile producătoare de articole de cauciuc, cu o forta motrice de cel puţin 80 HP.41. Întreprinderile producătoare şi prelucratoare de materiale plastice, cu o forta motrice de cel puţin 20 HP.42. Toate întreprinderile prelucratoare de materiale grase: sapun, stearina, oleina şi lumanari, avînd o forta motrice de cel puţin 50 HP., precum şi toate fabricile care produc glicerina.43. Toate întreprinderile producătoare de lacuri şi vopsele, de culori, oxizi metalici, materii colorante, de ultramarin, avînd o instalatie de forta motrice de cel puţin 40 HP.44. Întreprinderile producătoare de panglici pentru maşini de scris, hârtie carbon, indigo, paste şi cerneluri pentru sapirograf şi cerneluri în general, avînd o instalatie de forta motrice de cel puţin 10 HP.45. Întreprinderile producătoare de negru de fum, cărbune vegetal şi animal, conform listei anexe Nr. XVII.46. Întreprinderile producătoare de chimicale pentru industriile textile şi tabacarie, avînd o instalatie de forta motrice de cel puţin 10 HP.47. Întreprinderile producătoare de oxigen, avînd o forta motrice de cel puţin 50 HP.48. Întreprinderile producătoare de produse chimice diverse, enumerate în lista anexa Nr. XVIII.49. Întreprinderile producătoare de articole de parfumerie şi cosmetice, de solventi, esente şi uleiuri eterice, precum şi laboratoarele farmaceutice, enumerate în lista anexa Nr. XIX.50. Toate morile sistematice avînd cel puţin un valt dublu pentru grâu sau porumb şi o capacitate teoretică de macinis de minimum 1 vag/24 ore de paioase sau de porumb.51. Toate fabricile de bere cu o capacitate de producţie de cel puţin 1.000.000 l/an.52. Toate întreprinderile producătoare de spirt, cu o capacitate de producţie de cel puţin 100 tone/an.53. Întreprinderile producătoare de băuturi spirtoase, enumerate în lista anexa Nr. XX.54. Întreprinderile producătoare de glucoza, dextrina, amidon, drojdie comprimata, enumerate în lista anexa Nr. XXI.55. Întreprinderile producătoare de ulei, enumerate în lista anexa Nr. XXII.56. Toate presele mecanice de ulei care aparţin proprietarilor de mori ce au fost naţionalizate prin efectul prezentei legi, acele care funcţionează împreună cu o moara naţionalizata, indiferent de proprietar, precum şi acelea a căror capacitate de producţie este de cel puţin 500 kg ulei în 24 ore.57. Toate întreprinderile producătoare de ghiata artificiala şi toate depozitele frigorifere.58. Toate întreprinderile producătoare de zahăr.59. Toate întreprinderile producătoare de produse zaharoase (bomboane, ciocolata, halva, marmelada etc.), cu o capacitate de producţie de cel puţin 1 to/8 ore.60. Toate întreprinderile producătoare de conserve de orice fel, care poseda instalaţii pentru fabricarea conservelor în cutii de tabla sau borcane de sticlă închise ermetic, toate întreprinderile producătoare de bulion sau marmelada, cu o capacitate de cel puţin 1 to/8 ore, precum şi toate întreprinderile producătoare de afumaturi sau preparate de carne, cu o capacitate de producţie de cel puţin 500 tone produse/an.61. Întreprinderile de uscat fructe, enumerate în lista anexa Nr. XXIII.62. Toate întreprinderile de decorticat cereale (orez, arpacas, fulgi de ovaz), cu o capacitate de producţie de cel puţin 1,5 to/8 ore.63. Toate întreprinderile producătoare de paste fainoase.64. Toate brutariile ce poseda instalaţii mecanice pentru framantat aluatul.65. Toate întreprinderile producătoare de unt, branzeturi şi lapte pasteurizat, cu o capacitate de prelucrare zilnica de cel puţin 2.000 litri lapte.66. Toate întreprinderile producătoare de bulion sau marmelada, cu o capacitate de producţie de cel puţin 1 to/8 ore.67. Toate abatoarele particulare cu o capacitate de tăiere zilnica de cel puţin 100 bovine sau 150 porcine.68. Căile ferate enumerate în lista anexa Nr. XXIV.69. Toate societăţile particulare de exploatare a tramvaielor, dacă nu au fost naţionalizate odată cu întreprinderile industriale.70. Întreprinderile exploatatoare de vagoane-cisterne, enumerate în lista anexa Nr. XXV.71. Toate conductele pentru transportul produselor lichide şi gazoase, care nu sînt naţionalizate prin efectul prezentei legi, concomitent cu societăţile industriale respective.72. Societăţile de navigaţie, enumerate în lista anexa Nr. XXVI.73. Toate vasele fluviale şi maritime, enumerate în lista anexa Nr. XXVII, precum şi toate vasele sub pavilion românesc, scufundate în apele teritoriale româneşti sau străine.74. Societăţile de asigurare, enumerate în lista anexa Nr. XXVIII.75. Societatea Anonima Română de Telefoane.76. Societatea Română de Radio-Difuziune.77. Societatea Naţionala de Credit Industrial.La întreprinderile înfiinţate printr-o convenţiune specială de către un Stat străin cu Statul Roman, se naţionalizeaza tot ce nu aparţine celor două state.Listele anexe fac parte integrantă din prezenta lege.O întreprindere se considera intrand în prevederile legii de faţa dacă condiţiunile stabilite prin criteriile indicate pentru fiecare categorie au existat într-un moment oarecare în decursul perioadei cuprinse între 1 Ianuarie 1938 şi data publicării prezentei legi.Întreprinderile prevăzute în listele anexa se considera naţionalizate, chiar dacă denumirea sau adresa lor sînt indicate în aceste liste parţial sau inexact; de asemenea dacă şi-au schimbat denumirea ori adresa.De asemenea, întreprinderile se considera naţionalizate dacă sînt indicate cu numele persoanei fizice sau juridice care le-a deţinut sub orice titlu (arenda etc.)Pe data publicării prezentei legi, trec în proprietatea Statului ca bunuri comune ale poporului, administrate prin Ministerul de Finanţe, libere de orice sarcini, acţiunile şi părţile sociale ale societăţilor şi asociaţiunilor care intră în prevederile acestui articol.Bunurile naţionalizate prin efectul prezentei legi vor fi administrate de ministerele în al căror domeniu de preocupare intra obiectul întreprinderilor naţionalizate.Brutariile, abatoarele, morile, presele mecanice de ulei, care se încadrează în criteriile legii de faţa, art. 1, vor fi preluate şi administrate de organele primăriilor locale, cu excepţia acelora la care s-au numit sau se vor numi directori de către ministerele de resort. În termen de zece zile de la apariţia prezentei legi, primăriile vor comunică Consiliului de Miniştri, prin Comisiunea Judeteana de Naţionalizare respectiva, precum şi Ministerului de Interne, lista acestor unităţi industriale pentru a se da decizia de trecerea lor în administraţia primăriilor.Consiliile de administraţie ale întreprinderilor naţionalizate se dizolva pe data publicării legii de faţa. + Articolul 2Odată cu întreprinderile principale se naţionalizeaza toate întreprinderile anexe.Se naţionalizeaza de asemenea instalatiuni care servesc în mod permanent activităţii unei întreprinderi naţionalizate, chiar dacă aceste instalatiuni aparţin altui proprietar decât acel al întreprinderii naţionalizate. + Articolul 3Societăţile de orice fel care poseda mai multe unităţi, se naţionalizeaza în întregime, dacă vreuna din unităţi se încadrează în prevederile legii de faţa. + Articolul 4Începînd de la data publicării prezentei legi, nici o întreprindere nu va putea instraina, nici în total şi nici în parte, şi nici muta utilajul sau sau instalatiunile sale, decât cu autorizarea prealabilă a ministerului de resort, chiar dacă nu se încadrează în prevederile prezentei legi.Înstrăinările făcute fără respectarea dispoziţiunilor de mai sus sînt nule de drept, nulitatea fiind de ordine publică şi putând fi invocată de oricine.Proprietarii sau reprezentanţii legali ori împuterniciţii acestora, ai întreprinderilor în construcţie sau a acelora care, din orice motiv, nu au fost puse în funcţiune, precum şi a acelora care şi-au încetat sau întrerupt activitatea, sînt obligaţi ca în termen de 15 zile de la publicarea legii de faţa, sa înainteze Directiunii Generale a Controlului Economic, iar în provincie Serviciilor Judeţene de Control Economic, o declaraţie întocmită conform formularului constituind anexa Nr. XXIX din prezenta lege. + Articolul 5Nu intră în prevederile legii de faţa şi nu se naţionalizeaza întreprinderile sau partea din capitalul acestora, care se găsesc în proprietatea unui Stat făcînd parte din Natiunile-Unite, care a dobîndit aceste bunuri ca urmare a executării Tratatului de Pace, sau prin achitarea unor obligaţiuni de despăgubiri, izvorand din starea de război. + Capitolul 2 Efectele naţionalizarii + Articolul 6Prin efectul naţionalizarii, întreprinderile trec în proprietatea Statului cu fondul de comerţ şi cu toate obligaţiunile contractate în vederea exploatării lor; întreprinderile sub forma de societate sau asociaţiuni îşi păstrează patrimoniul, asa precum el va reieşi din bilanţul încheiat în vederea predării către noua conducere desemnată de Stat în urma naţionalizarii; în activul şi pasivul întreprinderilor de orice fel, naţionalizate, intrand: a) La activ toate bunurile imobile şi mobile, corporale şi incorporale, precum: terenuri, clădiri, instalatiuni, drepturi patente, licenţe, contracte, autorizaţii, mărci de fabrica, hârtii de valoare, cambii, cărţi de depuneri, numerar, sume datorate întreprinderii, accesorii, materii prime, mărfuri semifabricate sau finite şi alte asemenea; ... b) La pasiv totalitatea obligaţiunilor întreprinderii. ... Prin efectul prezentei legi întreprinderile naţionalizate se substituie în toate drepturile şi obligaţiunile vechilor întreprinderi. + Articolul 7Noua conducere a întreprinderii naţionalizate va putea cere, în termen de şase luni de zile de la publicarea prezentei legi, sa declare nule obligaţiunile sau tranzactiunile încheiate de întreprinderea respectiva înainte de naţionalizare, care au fost încheiate cu scopul vadit de a păgubi întreprinderea, în folosul personal al contractului sau al unei persoane fizice sau juridice străine.Pentru judecarea acestor cereri va fi instituită pe lîngă Curţi câte o comisie compusa din trei magistraţi numiţi de Ministerul de Justiţie. Comisiunea va judeca la primul termen, pe bază de memorii scrise depuse de părţile interesate cu 15 zile înainte de termenul de judecată.Deciziunea comisiunii nu este supusă nici unei cai de atac ordinară sau extraordinară. + Capitolul 3 Procedura naţionalizarii + Articolul 8La intrarea în vigoare a prezentei legi, ministerele de resort vor numi directori care vor lua în primire conducerea întreprinderilor naţionalizate pe baza unor situaţiuni sumare, de la proprietarii sau reprezentanţii ori împuterniciţii acestora.Noii directori vor exercita toate atribuţiunile vechilor organe de conducere.În caz de lipsa a proprietarilor, reprezentanţilor sau imputernicitilor lor, întreprinderea va fi preluată în prezenta autorităţilor poliţieneşti, în comunele urbane, sau a autorităţilor comunale în comunele rurale. + Articolul 9Pînă în momentul preluării întreprinderilor de către noua conducere, conform inventarului şi bilanţului pe care întreprinderile sînt obligate să le încheie în acest scop, vechea conducere sta la dispoziţia celei noi pentru orice lămuriri, fiind responsabilă pentru lipsurile constatate, afară de lipsurile şi pagubele provenite din actele de administraţie ale noii conduceri. + Articolul 10La predarea întreprinderii se va încheia un proces-verbal, în triplu exemplar, la care se vor alătură copii de pe inventar şi bilanţ. Un exemplar al procesului-verbal se va inmana vechiului proprietar, un altul se va păstra de întreprindere, iar ultimul se va inainta Ministerului de resort. + Capitolul 4 Despăgubiri + Articolul 11Statul va acorda despăgubiri proprietarilor şi acţionarilor întreprinderilor naţionalizate.În acest scop se instituie "Fondul Industriei Naţionalizate", persoana juridică de drept public, autonomă, cu sediul în Bucureşti.Pentru sumele datorate, Fondul Industriei Naţionalizate va emite obligaţiuni, pe care le va rascumpara din beneficiul net al întreprinderii naţionalizate. + Articolul 12Organizarea şi modul de funcţionare al Fondului Industriei Naţionalizate, se va stabili printr-o deciziune a Consiliului de Miniştri.Gestiunea Fondului Industriei Naţionalizate este supusă controlului Ministerului de Finanţe. + Articolul 13Despăgubirile cuvenite proprietarilor se vor stabili de comisiuni funcţionînd pe lîngă Curţi, formate din trei magistraţi numiţi de Ministerul de Justiţie.Împotriva deciziunilor acestor comisiuni nu exista nici o cale de atac. + Articolul 14Din drepturile de despăgubire se vor scădea datoriile întreprinderilor neprevăzute în pasivul acestora, precum şi acele izvorand din evaziuni fiscale sau alte operaţiuni contrare legii, ca şi pierderile provenite din reaua administraţie a acestor întreprinderi, înainte de naţionalizare. + Articolul 15Nu se acordă despăgubiri: a) Acelora care, fiind în serviciul Statului, judeţelor sau comunelor, s-au îmbogăţit în timpul cat erau în serviciu, prin fapte ilicite constatate judecătoreşte; ... b) Acelora care, au plecat din ţara în mod clandestin ori fraudulos, precum şi acelora care nu se întorc în ţara după expirarea termenului de valabilitate a actelor de călătorie eliberate de autorităţile române. ... + Capitolul 5 Infiintari de noi întreprinderi şi concesiuni + Articolul 16În ramurile în care întreprinderile au fost naţionalizate, dreptul de a crea întreprinderi noi aparţine Statului. + Articolul 17Prin excepţie Statul va putea acorda concesiuni pentru înfiinţarea de noi întreprinderi persoanelor fizice sau juridice, prin jurnal al Consiliului de Miniştri, la propunerea Ministerului de resort. + Capitolul 6 Sancţiuni + Articolul 18Se pedepsesc cu 5-10 ani munca silnica şi cu confiscarea întregii averi acei care, indiferent prin ce mijloace, cu intentiune, vor zădărnici sau vor incerca sa zadarniceasca naţionalizarea prevăzută de prezenta lege, vor tăinui parte din patrimoniul întreprinderilor sau vor vătăma, nimici, instraina, muta, exporta sau micşora, prin orice mijloace, bunuri sau instalatiuni supuse naţionalizarii.Cu aceeaşi pedeapsa se vor sanctiona şi acei care intentionat vor prezenta organelor Statului date inexacte sau incomplete asupra acestor bunuri. + Articolul 19Se pedepsesc cu închisoare corecţională de la 4-10 ani şi cu amendă de la 50.000-500.000 lei, funcţionarii publici sau persoanele împuternicite în temeiul prezentei legi, care nu vor executa sau vor zădărnici executarea însărcinărilor ce le revin potrivit prevederilor ei. + Articolul 20Infracţiunile la prevederile prezentei legi se constata, se urmăresc şi se judeca, potrivit legii Nr. 351 din 3 Mai 1945, pentru reprimarea speculei ilicite şi a sabotajului economic şi a legii Nr. 252 din 15 Iulie 1947, pentru organizarea controlului economic. + Capitolul 7 Dispoziţiuni finale + Articolul 21Cu efectuarea naţionalizarii şi cu rezolvarea problemelor şi litigiilor izvorand din aplicarea ei, se însărcinează Consiliul de Miniştri. Consiliul de Miniştri va putea delega o comisiune restrânsă din sanul sau pentru conducerea operativă a operaţiunilor care va avea ca organe exterioare, în fiecare judeţ, câte o Comisiune Judeteana de Naţionalizare. + Articolul 22Întreprinderile naţionalizate pot fi date în proprietate sau în simpla folosinţă administratiunilor locale, pe baza hotărîrii Consiliului de Miniştri. + Articolul 23În cazul dizolvării unei întreprinderi naţionalizate, activul net rămas după lichidare trece în proprietatea Statului. + Articolul 24Conturile creditoare ale proprietarilor întreprinderilor naţionalizate, la aceste întreprinderi, fie ca aceste conturi au fost deschise pe numele acestora sau pe numele de interpusi, după o constatare judecătorească se considera aport de capital la întreprinderea respectiva, neconstituind o creanta împotriva întreprinderii. + Articolul 25Membrii societăţilor cooperative industriale existente la data intrării în vigoare a prezentei legi, la ieşirea lor din societate, vor putea retrage din partea lor socială maximum 50.000 lei numerar, restul profitând societatea.Dispoziţiunile alineatului precedent nu vor fi aplicate societăţilor cooperative ce se vor înştiinţa după intrarea în vigoare a legii de faţă. + Articolul 26Timp de trei luni de la naţionalizare, personalul administrativ de la şef de secţie în sus, precum şi personalul tehnic (ingineri, subingineri, desenatori, constructori, maiştri etc.), al întreprinderilor naţionalizate, nu va putea părăsi întreprinderea şi nu va putea fi licenţiat din aceasta, fără aprobarea ministerului de resort. + Articolul 27Poliţele întreprinderilor naţionalizate scadente în decursul unei luni de la ziua naţionalizarii, nu vor putea fi protestate, acordându-li-se o prelungire de treizeci de zile de la data scadentei. + Articolul 28Delegatiile de numire a noilor directori le dau drept de semnatura valabilă chiar şi pînă la îndeplinirea formelor legale de publicare în Monitorul Oficial. + Articolul 29Întreprinderile nenationalizate vor continua activitatea lor în cadrul legilor în vigoare. + Articolul 30Legea de faţa intră în vigoare pe data publicării ei în Monitorul Oficial. + Articolul 31Orice dispoziţiuni contrare prezentei legi, se abroga.Legea votată de Marea Adunare Naţionala în şedinţa de la 11 Iunie 1948.Anexele la legea naţionalizarii întreprinderilor industriale, bancare, de asigurări, miniere şi de transporturi + Anexa 1 LISTA Întreprinderile siderurgice, de metalurgie neferoase şi de laminat
+ Anexa 2 LISTA Întreprinderile prelucratoare de metale, santiere navale, întreprinderi producătoare de instrumente de precizie şi de material electrotehnic, garaje şi ateliere de reparat auto
19. Benker Jekely (fabrica masini) Sibiu.
21. O. Mustad Fii (caiele) Galati.
23. Ambrus Zoltan Co., (fabrica masini) Timisoara.
34. Portocala Schiel (fabrica masini) Codlea.
36. Santo Desideriu, (rulouri sobe) Oradea.
+ Anexa 3 LISTA Întreprinderi carbonifere şi cariere de piatra
+ Anexa 4 LISTA Întreprinderi petrolifere şi de gaze naturale
+ Anexa 5 LISTA Întreprinderi producătoare de materiale de construcţie: var, materiale ceramice brute şi fine, pietre de construcţie, produse din piatra, produse de ciment, materiale pentru izolari termice şi carton asfaltat
11. I. Muschong Comp., Fabrica de tigla si caramizi, S.A. Lugoj, Severin.
19. Ferdinand Koska Comp. Bucuresti.
25. Schmidt Fii, S.A.R., "Colentina" Bucuresti - Colentina
+ Anexa 6 LISTA Întreprinderi producătoare de sticle şi de cristale pentru oglinzi
+ Anexa 7 LISTA Întreprinderile de construcţie
12. Bunescu Alexandru Stan Dumitru Bucuresti
15. Goldenberg Nacht Bucuresti
16. "I.N.G.E.C.O", Intreprinderile generale de studii constructii Bucuresti
19. Ing. Edgar Russu Fratii Bucuresti
+ Anexa 8 LISTA Întreprinderile producătoare de cherestea, carucioare, perii şi pensule, rulouri şi jaluzele, racitoare şi alte articole de lemn
4. Szanto Halasz, fabrica de rulouri Oradea - Bihor
31. Gottlieb Fii Gheorghieni, Ciuc
36. Bartok Liftenstein Sansimion, Ciuc
42. Dobiner Daub Frasin, C. Lung
57. Otea Elisabeta Col. T. Nicolescu P. Neamt
58. Davidovici Beral P. Neamt
62. Draghici V. Anghelescu Darmanesti, Prahova
67. Ion Ionescu Gh. Meszaros Faget, Severin
69. Vasile Bartkosa Satu Mare
+ Anexa 9 LISTA Întreprinderile producătoare de ţevi de carton pentru industria textila şi întreprinderile producătoare de hârtie sticlata (emeri) sau de alte articole de hârtie
4. "Palas", Litografie, Sonenfeld Seidman Oradea
5. "Tramepa", Edmund Iaulus Co. Lugoj
+ Anexa 10 LISTA Întreprinderile prelucratoare de bumbac: tesatorii, întreprinderi de tricotaje, întreprinderile producătoare de ata, întreprinderile producătoare de vata şi întreprinderile de egrenat bumbacul
+ Anexa 11 LISTA Întreprinderi prelucratoare de mătase: tesatorii, întreprinderi de tricotaje, impletituri, ata şi ciorapi
+ Anexa 12 LISTA Vopsitoriile, apreturile şi întreprinderile de confectiuni
4. Russoflamos Constantinidis Galati
8. G. L. Schmidt Co. Bucuresti
+ Anexa 13 LISTA Întreprinderile producătoare de lina: tricotaje, vata de croitorie, pisla, palarii şi articole tehnice de lana
17. Decker Co. Jimbolia, T. Torontal
22. Haimovici Petrasovici Oradea
+ Anexa 14 LISTA Întreprinderile prelucratoare de în, canepa şi iuta
6. Feighel Ed. Fratii Schomlo Com. Denta, T. Torontal
+ Anexa 15 LISTA Întreprinderile prelucratoare de blanuri, producătoare de manusi şi alte articole de piele
3. Ianovitz Alexandru Co., Sinc. Brasov
11. Simon Samuil Co., Sinc. Arad
+ Anexa 16 LISTA Întreprinderile din industria chimica de baza
+ Anexa 17 LISTA Întreprinderile producătoare de negru de fum, cărbune vegetal şi animal
+ Anexa 18 LISTA Întreprinderile producătoare de produse chimice diverse
+ Anexa 19 LISTA Întreprinderile producătoare de articole de parfumerie şi cosmetice, de solventi, esente şi uleiuri eterice, precum şi laboratoarele farmaceutice
+ Anexa 20 LISTA Întreprinderile producătoare de băuturi spirtoase
12. Kimmel Co. I. Timisoara
13. Meunier Co. Braila
16. Rhein Co. Azuga (Prahova),
+ Anexa 21 LISTA Întreprinderi producătoare de glucoza, dextrina, amidon şi drojdie comprimata
8. "Vita", F. Jikeli Co. Sibiu
+ Anexa 22 LISTA Întreprinderile producătoare de ulei
5. Meirovici Suharovici Botosani
+ Anexa 23 LISTA Întreprinderi de uscat fructe
+ Anexa 24 LISTA Cai ferate particulare
+ Anexa 25 LISTA Întreprinderi exploatatoare de vagoane-cisterne
+ Anexa 26 LISTA Societăţi de navigaţie
+ Anexa 27 LISTA Vasele fluviale şi maritime, şi cele sub pavilionul românesc, scufundate în apele teritoriale româneşti sau străine
+ Anexa 28 LISTA Societăţile de asigurare
+ Anexa 29 DECLARAŢIE pentru întreprinderi în construcţie, lichidare sau încetare de activitate 1. Denumirea intreprinderii ............................................. 2. Obiectul ............................................................. 3. Forma juridica ....................................................... 4. Inmatriculat la Camera de Comert din orasul .......................... sub Nr. ............ din anul ................. 5. Radiata la: .......................................................... 6. Adresa: .............................................................. Comuna .......................................... Judetul ......................................... Exploatarea principala: Str. ........................... Nr. ............ Telefon: ................... Comuna ................................................... Sediul social: Judetul .................................................. Str. ...................... Nr. ......................... Telefon: .................. 7. Alte exploatari, centre de desfacere, depozite, etc., apartinand aceleasiintreprinderi: Denumirea Obiectul Adresa ............... ............... ................ ............... ............... ................ ............... ............... ................ 8. Conducerea intreprinderii: (proprietari, Consiliul de Administratie,Comitete de Directie si Cenzori). Numele Adresa Cantitatea Monit. Oficial ............... ............... ............... ................ ............... ............... ............... ................ ............... ............... ............... ................ 9. Lichidatori: Numele Adresa Numiti in baza ............... ................ ................. ............... ................ ................. ............... ................ ................. 10. Persoanele care angajeaza valabil firma: ............................ ......................................................................... ......................................................................... 11. Capital social Lei ................. subscris de*) Lei ................. varsat de *) Numele Adresa % ................ .............. ............... ................ .............. ............... ................ .............. ...............----------- *) Se vor mentiona persoanele fizice si juridice care detin peste 10% dincapitalul social, precum si participatiunile Statului roman sau ale unor altestate straine. 12. Incetarea activitatii: data ................. motivul .............. aprobarea, sau demersuri facute pentru obtinerea aprobarii .......... ......................................................................... 13. Pentru intreprinderi in constructie: Data inceperii constructiilor si montarii instalatiilor ................. Data intreruperii (daca constructiile si instalarile nu continua) ....... ......................................................................... Stadiul investitiilor (se va aprecia in % din cele proiectate *). (Se vor specifica investitiile necesare pentru punerea in functiune, printr-odescriere sumara si prin indicarea aproximativa a sumelor necesare). ......................................................................... ......................................................................... ......................................................................... .........................................................................----------- *) Daca exista proiecte, se vor anexa in copie. 14. Terenul intreprinderii: propriu ..................... m. p. inchiriat ................... m. p. supraf. cladita ............. m. p. cu .................. incaperi. 15. Mijloace de transport: .............................................. ......................................................................... ......................................................................... 16. Puterea motrica instalata in C. P. DENUMIREA MASINII CONSTRUCTIA Firma Anul BUCATI C. P. Electromotoare cu alimentare din afara: ..................... ....... ...... ....... ........ ..................... ....... ...... ....... ........ ..................... ....... ...... ....... ........ Electromotoare alimentate cu energie produsa de intrepr.: ..................... ....... ...... ....... ........ ..................... ....... ...... ....... ........ ..................... ....... ...... ....... ........ 17. Generatori de energie: Denumiri si Constructia Intrebuintare: Bucati Putere caracteristici Firma Anul (debit) ............... ...... .... .............. ....... ........ ............... ...... .... .............. ....... ........ ............... ...... .... .............. ....... ........ 18. Utilajul: Denumirea masinii Capacitatea de productie Bucati pe masina in 8 ore ................. ......................... ....... ................. ......................... ....... ................. ......................... ....... 19. Materii prime, accesorii, deseuri, combustibil si produse in depozit: Denumirea: Unitati de masura: Cantitatea: .............. ................... ............... .............. ................... ............... .............. ................... ............... 20. Marfuri, masini, materii prime in curs de transport sau vamuire: ...................................................................... ...................................................................... ...................................................................... 21. Productia: Unitatea de masura Denumirea produsului *) Productia maxima realizata .................. ....................... ........................... .................. ....................... ........................... .................. ....................... ...........................---------- *) Numai produsele principale. 22. Personalul in anul de productie maxima: Functia Total in anul De conducere .............. .................... Tehnic superior ........... .................... Tehnic inferior ........... .................... Ad-tiv superior ........... .................... Ad-tiv inferior ........... .................... Lucratori calificati ...... .................... Lucratori industriali ..... .................... Lucratori necalificati .... .................... Ucenici ................... .................... 23. Ultimul bilant si cont de profit si pierdere (in anexa). 24. Balanta de verificare pe ultima luna (in anexa). 25. Situatia fiscala (impunerea curenta, debite restante). Localitatea ...................... Declarant: Data ....................... ................. ................. Calitatea ....... Adresa .......... S-a primit declaratia in triplu exemplar, inregistrat sub Nr. ..........din .............. azi .............. din care un exemplar s-a restituitdeclarantului.Comisiunea Judeteana deNaţionalizare.---------------------